CELEX: 22022D0253
Language: et
Date: 2022-01-31 00:00:00
Title: ELi-PVO ühiskomitee soovitus nr 1/2022, 31. jaanuar 2022, millega kiidetakse heaks ELi– Palestiina omavalitsuse tegevuskava pikendamine [2022/253]

22.2.2022   
               
               
                  ET
               
               
                  Euroopa Liidu Teataja
               
               
                  L 41/36
               
            
         ELI-PVO ÜHISKOMITEE SOOVITUS nr 1/2022,
         31. jaanuar 2022,
         millega kiidetakse heaks ELi– Palestiina omavalitsuse tegevuskava pikendamine [2022/253]
         ELi-PVO ÜHISKOMITEE,
         võttes arvesse Euroopa – Vahemere piirkonna ajutist assotsiatsioonilepingut Euroopa Ühenduse ning Jordani Läänekalda ja Gaza sektori Palestiina omavalitsuse nimel toimiva Palestiina Vabastusorganisatsiooni (PVO) vahel kaubanduse ja koostöö kohta (1)
         
         ning arvestades järgmist:
         
                     (1)
                  
                  
                     Euroopa – Vahemere piirkonna ajutine assotsiatsioonileping Euroopa Ühenduse ning Jordani Läänekalda ja Gaza sektori Palestiina omavalitsuse nimel toimiva Palestiina Vabastusorganisatsiooni (PVO) vahel kaubanduse ja koostöö kohta (edaspidi „ajutine assotsiatsioonileping“) allkirjastati 24. veebruaril 1997 ja see jõustus 1. juulil 1997.
                  
               
                     (2)
                  
                  
                     Ajutise assotsiatsioonilepingu artikli 63 kohaselt on ühiskomiteel õigus võtta vastu otsuseid ja anda asjakohaseid soovitusi.
                  
               
                     (3)
                  
                  
                     Ühiskomitee töökorra artiklis 10 on sätestatud võimalus võtta mõlema lepinguosalise nõusolekul istungite vahel kirjaliku menetluse teel vastu otsuseid.
                  
               
                     (4)
                  
                  
                     ELi-Palestiina omavalitsuse tegevuskava pikendamine kolme aasta võrra annab lepinguosalistele võimaluse omavahelist koostööd järgmistel aastatel edasi arendada, sealhulgas partnerlusprioriteetide võimaliku läbirääkimise kaudu,
                  
               ON VASTU VÕTNUD JÄRGMISE SOOVITUSE:
         
            Artikkel 1
            Ühiskomitee soovitab kirjaliku menetluse teel pikendada ELi-Palestiina omavalitsuse tegevuskava kolme aasta võrra alates käesoleva soovituse vastuvõtmise päevast.
         
         
            Artikkel 2
            Käesolev soovitus jõustub selle vastuvõtmise päeval.
         
         
            Brüssel, 31. jaanuar 2022
            
               
                  ELi–PVO ühiskomitee nimel
               
               
                  eesistuja
               
               Estephan SALAMEH
            
         
         
            (1)  EÜT L 187, 16.7.1997, lk 3.